สมคิด สั่งคลังงัดแผนกระตุ้นท่องเที่ยวชุมชน ดึงคนรวยออกมาใช้จ่ายมากขึ้น
สมคิด สั่ง คลัง หามาตรการกระตุ้นท่องเที่ยวชุมชน ดึงคนรวยออกมาใช้จ่าย หวังส่งเสริมการจ้างงานในชุมชม พร้อมสั่ง ธปท. หากลไกช่วยผู้ประกอบการท่องเที่ยว-สายการบินเข้าถึงแหล่งเงินทุนวันที่ 2 ก.ค. 2563 นายสมคิด จาตุศรีพิทักษ์ รองนายกรัฐมนตรี กล่าวหลังเป็นประธานการประชุมหารือมาตรการเศรษฐกิจร่วมกับผู้บริหารกระทรวงการคลัง ว่า ได้สั่งให้สำนักงานเศรษฐกิจการคลัง (สศค.) และ กรมสรรพากร ไปคิดมาตรการเพื่อสนับสนุนการท่องเที่ยวภายในประเทศ เพิ่มเติมจากที่การท่องเที่ยวแห่งประเทศไทย (ททท.) ได้ออกมาตรการกระตุ้นการท่องเที่ยวในประเทศไปแล้วที่ออกมาก่อนหน้านี้แล้ว โดยจะต้องสรุปมาตรการให้เสร็จสิ้นภายในกลางเดือน ก.ค.นี้สำหรับมาตรการที่ออกมา จะต้องเน้นการกระตุ้นการบริโภคและการท่องเที่ยวในชุมชน เพื่อกระตุ้นให้เกิดการจับจ่ายใช้สอย โดยเฉพาะคนระดับบน หรือ คนรวย ที่จะต้องดึงคนเหล่านี้ออกมาใช้จ่ายมากขึ้น เพราะคนกลุ่มนี้มีกำลังซื้อสูง ทั้งนี้ การกระตุ้นท่องเที่ยวในชุมชนยังช่วยลดปัญหาการว่างงานในชุมชนอีกด้วย เพราะจากสถานการณ์โควิด-19 แพร่ระบาด โรงงานปิดตัวหลายแห่ง จึงทำให้มีแรงงานจำนวนมากย้ายกลับถิ่นฐานของตนเองขณะที่ เรื่องสินเชื่อดอกเบี้ยต่ำ (ซอฟต์โลน) จำนวน 500000 ล้านบาท ที่ปัจจุบันผู้ประกอบต่างๆ ไม่สามารถเข้าถึงสินเชื่อส่วนนี้ได้นั้น ได้ให้ธนาคารแห่งประเทศไทย (ธปท.) และกระทรวงการคลัง ร่วมกันหากลไกหรือผ่อนคลายเงื่อนไขอย่างไรได้บ้าง เพื่อให้กลุ่มผู้ประกอบการที่มีขนาดเกิน 500 ล้านบาท ซึ่งไม่สามารถเข้าถึงซอฟต์โลนของ ธปท.ได้ และยังขาดสภาพคล่องอยู่ เช่น ธุรกิจโรงแรม ท่องเที่ยว สายการบิน เป็นต้น สามารถเข้าถึงซอฟต์โลนของ ธปท.ได้ ภายในกลางเดือน ก.ค.นี้ส่วนเรื่องที่เอกชน ขอให้สถาบันการเงินขยายเวลาพักชำระหนี้ออกไป 2 ปี จากปัจจุบันผ่อนปรนให้เป็นเวลา 6 เดือน ซึ่งจะสิ้นสุดลงในเดือน ก.ย.นี้ ได้มอบให้กระทรวงการคลัง และ ธปท.หาแนวทางอยู่ว่าจะทำได้หรือไม่ เพื่อแก้ไขปัญหาตั้งแต่ต้นทาง โดยไม่ต้องรอให้ธุรกิจปิดกิจการไปก่อนค่อยแก้ไขปัญหาทางด้าน นายอุตตม สาวนายน รมว.คลัง เปิดเผยว่า กระทรวงการคลังกำลังพิจารณาให้บรรษัทค้ำประกันสินเชื่ออุตสาหกรรมขนาดย่อม (บสย.) และ สศค.ออกโครงการค้ำประกันเงินกู้แก่ผู้ประกอบการเอสเอ็มอี หรือ PGS9 เพื่อสนับสนุนการปล่อยสินเชื่อซอฟท์โลนของ ธปท. ให้มากขึ้น คาดว่าไม่เกิน 2 สัปดาห์จะได้ข้อสรุปที่ชัดเจนถึงวงเงินที่จะใช้ในการค้ำประกันส่วนเรื่องการจ้างงานนั้น จะเน้นการจ้างงานให้เกิดขึ้นในชุมชนมากที่สุด โดยจะให้สถาบันการเงินเฉพาะกิจของรัฐ เข้าไปช่วยพัฒนาผู้ประกอบการ รวมถึงจ้างชาวบ้านลงพื้นที่เพื่อเก็บฐานข้อมูลเพื่อดำเนินในโครงการต่างๆ ของภาครัฐ เบื้องต้นคาดว่าจะทำให้เกิดการจ้างงานใหม่ 400000 คนสำหรับมาตรการกระตุ้นการบริโภคและท่องเที่ยวนั้นที่จะออกมานั้น จะให้สิทธิ์ลดหย่อนภาษีหรือไม่ กำลังให้สรรพากรพิจารณาอยู่ เพราะต้องกระตุ้นกลุ่มคนมีเงินให้ออกมาใช้จ่ายให้ได้ ส่วนที่เอกชนขอยืดหนี้ออกไป 2 ปีนั้น ตอนนี้ยังบอกไม่ได้ว่าจะยืดหนี้ออกไปหรือไม่ เพียงแต่ขอให้ ธปท.พิจารณาแนวทางช่วยเหลือเอกชนเพิ่มเติมอย่างไรก็ตาม เรื่องกระตุ้นผลิตภัณฑ์มวลรวมในประเทศ (จีดีพี) จะได้เท่าไรนั้น เลิกพูดได้แล้ว เพราะคาดการณ์ยาก มันมีปัจจัยที่นอกเหนือการควบคุม สิ่งที่รัฐพยายามทำได้คือ การจ้างงาน การสร้างอาชีพใหม่ หลังวิกฤติโควิด-19.
สมคิด สั่ง คลัง หามาตรการกระตุ้นท่องเที่ยวชุมชน ดึงคนรวยออกมาใช้จ่าย หวังส่งเสริมการจ้างงานในชุมชม พร้อมสั่ง ธปท. หากลไกช่วยผู้ประกอบการท่องเที่ยว-สายการบินเข้าถึงแหล่งเงินทุน 
สำนักงานเศรษฐกิจการคลัง,มาตรการกระตุ้นท่องเที่ยว,กระตุ้นท่องเที่ยว,ท่องเที่ยวชุมชน,ท่องเที่ยว,สมคิด จาตุศรีพิทักษ์